I. KÉSZ. 



A BALATON NÖVÉNYZETE ÁLTALÁBAN. 



1. FEJEZET. 



A VÍZI FÜ MORFOLÓGIÁJÁNAK VÁZLATA 



A vízi fű száma, systematikai helyzete, életmódja, szervezkedése más tér- 

 anyagban a szárazföldiétől tetemesen különbözvén, mielőtt a Balatonnak cs part- 

 mellékének nó'vényföldrajzdra speciálisan áttérnénk, tájékoztatóul szükséges, hogy 

 legalább a magyar haza vízi növényeit rendszeresen áttekintsük, hogy az ö életök, 

 szervezkedések és alkalmazkodásuk morfológiáját a szárazföldiekétől különválasztva, 

 vázlatosan, csak a kiválóbbat, a balatonmellékiekre tekintettel, előadjuk. A vízi fü 

 kifejlődésében más alapterv, másnemű szerv (élet-műszer, orgánum) nincs, mint a 

 levegőbeliében. Ez egyszersmind a vízi és a légbeli növény közös eredetére és egy- 

 séges alaptörvényeire vall, de a míg a földhöz rögzített növény a vízen vagy a sáron 

 és levegőn át szemünk elé jut, annyi figyelemre méltó életjelenséget, alkalmazko- 

 dást tanúsít, hogy a vízi fűnek a szárazföldiétől tetemesen eltérő műszereit, a 

 melyekkel a vízi életküzdelmét folytatja és magának a fenmaradását biztosítja, 

 biológiailag kutatni és ismertetni, a növénytani tudományra nézve kiváló-fontos- 

 ságú. Hogy ez a vázlatunk valamivel teljesebb legyen, néhol más-vidéki, de hazai 

 vízi növény életműködéséből is idéztünk, bár a Balaton mellékétől messzire eltérni 

 nem akartunk. 



Magyarország vízi és mocsári növényeinek áttekintése. 



A következők megérthetése, általában tájékozódás kedveért a szárazföldiektől 

 különválasztjuk és systematikailag áttekintjük a hazai vízkedvelő növényeket, hogy 

 belőle a balatonmellékire is következtetni lehessen. Ebből tudjuk meg, hogy melyik 

 szárazi családnak maradtak vízi kapcsolatai, mint a honnan — a vízbeli alakulást 

 tekintvén elsőbbnek — a szárazföldi fajok szétszármaztak. De a példaképen sok 

 helyen idézett vízi növényeknek czélszerü a systematikai egymásutánját is látni, 

 még pedig a szárazföldiektől külön, mert az összes szárazföldi növény közt a keve- 

 sebbszámú vízi mintegy elenyészik. Szükséges azt is tudni, melyik családnak van 

 vízi és mocsári faja, tehát a vízi életmóddal melyik kapcsolódik jobban össze. Az 



